****

**INFORMASJONSSKRIV 2020-2021 November 2020 Nr: 7**

**Covid – 19:**

Spørsmål om de kommunale barnehager har hatt økte netto merkostnader ifm. Corona i 2020:  
Vedlagt følger informasjon som også ble gitt ut på driftsmøte.  
*Private barnehager har krav på økte tilskudd i de kommunene hvor korona-situasjonen har medført netto merkostnader for de kommunale barnehagene! Eksempler på merkostnader kan være vikarutgifter, overtid, omdisponeringer av personale fra andre tjenester til kommunal barnehage, renholds- og smittevernkostnader.*

Kommunen har gjennomført disse kontrollspørsmålene:   
*Har barnehageansatte blitt benyttet i andre tjenester under stenging?*Ja men de har fått utbetalt lønn som i ordinær stilling og vil dermed ikke ha noen betydning for likebehandling.

*Har de kommunale barnehager hatt ekstra utgifter/færre utgifter i forhold til personalutgifter og driftsbudsjett?*Regnskapet til og med oktober viser at de kommunale bhg ikke har hatt merutgifter totalt dette året grunnet Covid 19. Det har vært en del mer vikarbruk på høsten, men grunnet mindre bruk av vikarer på våren og refusjon av ansatte med høyere lønn enn vikarer, har dette foreløpig ikke ført til utgifter utover periodisert budsjett. Det ser heller ikke ut til at dette vil skje i løpet av årets 2 siste måneder.

*Har de kommunale barnehager hatt økte renholdsutgifter?*Det har vært noe økte renholds utgifter og en liten reduksjon i strøm forbruk under stenging. Dette beregnes nå.

*Hvordan konteres ekstra utgifter grunnet Covid 19 i de kommunale barnehager?*Konkrete utgifter som er ekstra ifm. drift under Covid 19 er prosjektført 1110. Vikarutgifter som er ekstra i forbindelse med Covid 19 er ikke ført på 1110 så lenge dette ikke overskrider vikarbudsjett 2020 (da skulle mindre forbruk vikarutgifter under stenging også vært ført på dette prosjektnummer?

Det ser ikke ut til at de kommunale barnehager vil ha et merforbruk grunnet Covid 19. Dette betyr at de private barnehager ikke vil ha krav på økt tilskudd i 2020. Det kom innspill om kommunen kunne vurdere å skille ut enkelte områder som har ført til merutgifter og utbetale dette i 2020. Dette vil også bety at dette ikke vil bli en del av beregningsgrunnlaget for 2022. Kommunen vurderer nå dette.

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  **Tidlig innsatskompetanse**  Statuskartlegging av BTI arbeidet i nittedalsbarnehagene 2020 -2021 Spørsmålene som ble stilt var alle hentet fra utviklingsområdet *Tidlig innsatskompetanse* i Kvalitetsplanen s. 21,under *Kjennetegn for god praksis* og *Dette betyr for barnet*  18 av barnehagene har besvart og 9 barnehager har ikke besvart. For mer info. se (vedlegg 1)  **Barnehagen som lærende organisasjon**  Referat fra regelverkssamling og driftsmøte 11.11.20 Referat erstattes av PowerPoint presentasjon (vedlegg 2)  Innkalling til styrernettverk 02.12. inkludert læringsgrupper 2.3.eller 4.12  (vedlegg 3)  Gjort-Lært-Lurt forberedelsesskjema til 2.-4. desember  (vedlegg 4)  **Inkluderende miljø**  Referat fra styrernettverksmøte 11.11.20m/tema Nittedalsbarnehagens samarbeidsmodell for inkludering, tidlig innsats og spesialpedagogisk hjelp. Referatet erstattes av PowerPoint presentasjon (vedlegg 5) NB: Vil også informere om at implementering av ny modell er utsatt til høsten 2022 og at pilotprosjektet vil bli gjennomført 2021-2022.  **Godt språkmiljø for alle barn**  Samtale er tema for neste rosinnettverksmøte. Anna vil sende ut arbeidsmateriale og gjør samtidig oppmerksom på at gruppe på onsdag har slått seg sammen med tirsdagsgruppen. Siste møtene før jul er derfor 7 og 8 desember. (vedlegg 6) |

**Intern informasjon:**

Dokumentasjon med sensitive opplysninger fra barnehager til administrasjon

Nittedal kommune tar nå i bruk e-dialog-løsning som gir mulighet for sikker forsendelse av sensitive opplysninger fra barnehager (kommunale og private) til barnehageadministrasjon. Tjenesten krever innlogging med ID-porten. For mer informasjon les (vedlegg 7)



Rutiner for overgang barnehage skole  
Tone (Steinrøysa) gjorde oppmerksom på at informasjonsbrosjyren- *Velkommen til skolen* ifølge rutinen skal deles ut i oktober. Dette har nok sammenheng med at vi tidligere hadde de regionvise foreldremøtene på høsten hvor brosjyrene ble delt ut, men så flyttet vi møtene til februar, uten at rutinen ble endret. Rutinen vil bli endret i tråd med ny praksis i kommende utgave.   
Det er forventet at brosjyren vil være klar i begynnelsen av desember. Den vil i år bare bli distribuert digitalt. Da kan dere kopiere opp selv om dere vurderer at det er foreldre som bør få den i papirutgave. Gjør også oppmerksom på at de regionvise foreldremøtene i år vil bli erstattet av digital informasjon. Vi kommer tilbake med informasjon når dette er mere avklart.

**Ekstern informasjon:**

Som informert om i info.skriv nr.6 gjennomførte Fylkesmann i Oslo og Viken den 17.11 samling/webinar for barnehageeiere om kommende endringer i barnehageloven deriblant nytt kapittel 8 om psykososialt barnehagemiljø. Fylkesmannen vil 4. desember gjennomføre en lignende samling, som anbefales dere som ikke allerede har deltatt på dette og spesielt dere som heller ikke deltok på den lokale regelverkssamlingen den 11.11.

Påmelding til samlingen til samlingen 4.desember sendes: Åse-Berit Hoffart, fmbuabh@fylkesmannen.no

[Høring Endringer i barnehageloven, opplæringsloven og friskoleloven. Behandling av personopplysninger](https://www.regjeringen.no/no/dokumenter/horing7/id2781248/)

Kunnskapsdepartementet sender på høring forslag til endringer i barnehageloven, opplæringsloven og friskoleloven med forskrifter. Forslagene gjelder behandling av personopplysninger med grunnlag i disse lovene.

**Status:** På høring

**Høringsfrist:** 04.01.2021

[***Om oslovikenbarnehager.no***](https://oslovikenbarnehager.no/)OsloVikenBarnehager.no (OVB) er et samarbeid mellom Fylkesmannen i Oslo og Viken, OsloMet-Storbyuniversitetet, Universitetet i Sørøst-Norge (USN) og Høyskolen i Østfold (HiØ). OVB skal bidra til at ansatte i barnehager og forskere ved barnehagelærerutdanninger, får tilgang til gratis nettressurser og informasjon om tiltak som bidrar til kompetanseutvikling.

Dette er en del av den nasjonale strategien Kompetanse for fremtidens barnehage og skal bidra til at barnehager arbeider målrettet med kompetanseutvikling for alle ansatte og sikrer at alle barn får barnehagetilbud med høy og likeverdig kvalitet. OVB skal også være en digital delingsplattform der universitetene, høgskolen og barnehagene i regionen kan legge ut bidrag og dele sine erfaringer og kompetanse.  
  
Oppfordrer dere til gjøre dere kjent med nettsiden som har samlet mye viktig informasjon og inspirasjon på barnehageområdet. Klikk på [Inspirasjon](https://oslovikenbarnehager.no/index.php/sample-page/) her er digitale ressurser om ulike tema samlet, slik at du slipper å lete så mye☺

Nettsiden er under utvikling og i prosess og vil være noe mangelfull i oppstarten!

Kompetanse for barnehagens inne- og utemiljø, 18.-19. mars 2021, Trondheim  
Mer informasjon og påmelding: [https://dmmh.no/fei/avslutningskonferanse-for-prosjektetnbspbr-kompetanse-for-utvikling-av-ba](https://urldefense.proofpoint.com/v2/url?u=https-3A__dmmh.no_fei_avslutningskonferanse-2Dfor-2Dprosjektetnbspbr-2Dkompetanse-2Dfor-2Dutvikling-2Dav-2Dba&d=DwMFAw&c=euGZstcaTDllvimEN8b7jXrwqOf-v5A_CdpgnVfiiMM&r=_8XbrIkTrq6lzGcK9aXtrXB7IEvgUSw-CT7XCnTMDQk&m=4DPaW8v6_r-GSERFiA53S9TNYEzNSe1iQNVHeeILjxs&s=EL3QGrkjUnjTFKiYAn5jS0aY4T9zrCWc3LA_b3R4KAQ&e=) Påmeldingsfrist: 17. desember 2020

Ny utgave av forskningsmagasinet Vetuva for barnehager

Fylkesmann oppfordrer alle barnehageansatte i Oslo og Viken til å lese Vetuva.

Utvikling av barnehagens innhold og endringer av barnehagens pedagogiske praksis skal bygge på forskningbasert kunnskap. Utdanningsdirektoratet presenterer nå 2019 utgaven av Vetuva, forskningsmagasinet for barnehager.

Årets utgave inneholder artikler om tema som er viktig for alle barnehager, blant annet:

•tidlig innsats

•barn som strever med språk

•arbeid mot mobbing

•barnehagens og skolens syn på læring

Dette er tema som også er del av mange tiltak i regional ordning for barnehagebasert kompetanseutvikling i Oslo og Viken. Vetuva finnes i digital versjon på vetuva.udir.no. På denne nettsiden finner du også tidligere utgaver av magasinet. Udir sender også ut papirutgave av magasinet til alle barnehager.

God lesing!

**Hilsen Merethe, Thomas og Anette**

**Vedlegg:**

1. Statuskartlegging av BTI arbeidet i nittedalsbarnehagene 2020 -2021
2. Presentasjon fra regelverkssamling og driftsmøte 11.11.20 (erstatter referat fra dette møte)
3. Innkalling til styrernettverk 02.12 og læringsgrupper 02.,03. eller 04. 12.20
4. Presentasjon fra styrernettverksmøte 11.11.20 (erstatter referat fra dette møte)
5. GLL-skjema til styrernettverksmøte 02.12.20
6. Informasjon om datoer for rosinnettverksmøter
7. edialog